זלי גורביץ'

זלי גורביץ' (נולד ב-1949) הוא פרופסור אמריטוס לאנתרופולוגיה ומשורר. עמד בעבר בראש המחלקה לסוציולוגיה ואנתרופולוגיה באוניברסיטה העברית בירושלים.

ביוגרפיה
גורביץ' נולד בברקלי, קליפורניה, בה למדו הוריו באוניברסיטת ברקלי. הם שבו לישראל שישה שבועות לאחר לידתו. גורביץ' למד בבית הספר תיכון חדש בתל אביב. הוא למד באוניברסיטה העברית סוציולוגיה וכלכלה, וכן למד לתואר שני בספרות השוואתית. ב-1976 קיבל תואר שני בפסיכולוגיה חברתית. את עבודת המ.א. שעסקה בהצגה עצמית כאינטראקציה בין משדר וקולט, כתב בהנחיית עוזר שילד ויעקב טרופה. ב-1982 קיבל תואר דוקטור בפסיכולוגיה חברתית. את עבודת הדוקטור שעסקה ביצירת התרשמויות מהצגה עצמית טקטית, כתב בהנחיית צ'ארלס גרינבאום, יעקב טרופה ומיכאל ענבר. עיקר עיסוקו כאנתרופולוג היה באנתרופולוגיה של שיחה ומקום.

גורביץ' עוסק בכתיבת שירה ובכתיבת מסות על שפה וכתיבה. הוא כתב על שירתם של משוררים ישראליים כגון דוד אבידן, חיים נחמן ביאליק, יונה וולך, אהרן שבתאי, ועוד, וכן על אמנים ישראלים שונים. בנוסף מתרגם גורביץ' משוררים אמריקאים ובהם ג'ון אשברי, צ'ארלס אולסון ואחרים. אחד ממאמריו החשובים הוא "על המקום", אותו כתב יחד עם עמיתו פרופ' גדעון ארן. המאמר התפרסם ב-1991 ויצא גם כספר בשנת 2007.

בשנת 2011 שיחק גורביץ' בתפקיד הראשי בסרט הקצר "ריקוד בוויטרינה", בבימויו של איתי עקירב, סטודנט בבית הספר לקולנוע סם שפיגל.

גורביץ' פרסם שלושה עשר ספרי שירה, שעל אחד מהם, "יום יום", זכה בפרס קוגל.

גורביץ' נשוי ואב לשני בנים, ומתגורר בתל אביב.

גיסו הוא פרופ' עופר ברנע, פרופסור אמריטוס במחלקה להנדסה ביו-רפואית באוניברסיטת תל אביב.

ספריו
 קטעים מחלום פתוח: שירים 1976–1979, עכשיו, תש"ם 1980
 שורה פסוקה: שירים, כתר, 1984
 יבשה, עם עובד, תשמ"ט 1989
 הבל: שירים, הקיבוץ המאוחד, 1990
 הא ודא: החיה היחידה, הקיבוץ המאוחד, 1996
 ספר הירח: שירים, הליקון / תג, תשנ"ט 1999
 יום יום, עם עובד, תשס"ג 2002
 זמן בָּבָּ, עם עובד, תשס"ה 2005
 על המקום, עם עובד, תשס"ז 2007
 דבל קליק, עם עובד, 2008
 חשבונו של קהלת, בבל, תשס"ח 2008
 שיחה, בבל, תשע"א 2011
פסוקים, הליקון/מודן, תשע"ב 2012
קוֹל דֹּדִים, בבל, תשע"ג 2013
העברית על פינו, כרמל, 2017
לית מאן דפליג - חיים נחמן ביאליק, כרמל, 2018
מבחר שירים, 2016-1976, מוסד ביאליק, 2019
פזור, מקום לשירה, 2024
בית בית, ברחש, 2024

בתרגומו
 חבורת הקן הכחל / מ' לובטו, עמיחי, תשל"ז
 דיוקן עצמי בראי קמור / ג'ון אשברי, עכשיו-סתוית, 1982

קישורים חיצוניים

 זלי גורביץ'  באתר עם עובד
 הספר "חשבונו של קהלת" באתר "טקסט"
זלי גורביץ', באתר האוניברסיטה העברית

משיריו של גורביץ' באתר "שירשת"





 אסף שור, "וזה המהלך הראשון: הפיכת האי למקום" – שיחה עם זלי גורביץ' בעקבות רובינזון קרוזו, בארכיב של אתר "המאסף", 17.9.06

 אלי הירש, על "דבל קליק", ידיעות אחרונות 2 ביולי 2008

 אלי אשד, משחק המילים של זלי גורביץ', "רשימות", 24 בפברואר 2010

 אלי הירש, על "פסוקים", ידיעות אחרונות 15 ביוני 2012



מכּתביו:
 זלי גורביץ', שדה של קנצוצים, המוסף של בית אבי חי, 1 ביולי 2013
 זלי גורביץ באנתולוגיה מקוונת לשירה עברית, באתר של נילי דגן

הערות שוליים

קטגוריה:סגל האוניברסיטה העברית בירושלים: סוציולוגיה ואנתרופולוגיה
קטגוריה:משוררים כותבי עברית
קטגוריה:בוגרי תיכון חדש
קטגוריה:בעלי תואר דוקטור מהאוניברסיטה העברית בירושלים
קטגוריה:זוכי פרס קוגל
קטגוריה:עולים לאחר קום המדינה: 1948–1950
קטגוריה:ישראלים ילידי ארצות הברית
קטגוריה:תל אביב-יפו: אישים
קטגוריה:ישראלים שנולדו ב-1949